
Diu  cogitanti  mihi,  quam  potissimum  mate- 
riam tractandam  eligerem,  illud  statim  apertum 
videbatur,  quod  cuid.am  eruditorum  medico- 
rum ignotum  esset  proferre  longe  difficillimum 
fore,  praesertim  quum  ipse  neque  experientia 
doctus  neque  doctorum  libris  adeo  imbutus 
sim,  ut  inde  quod  certum  sit  colligere  va- 
leam. Quod  quum  intellexissem,  satius  duxi, 
in  adumbranda  re  minime  quidem  incognita, 
sed  quae  tamen  a multis  et  olim  ac  forsitan 
etiamnum  parum  accurate  constituta  esset, 
quae  ipse  sentiam  communicare:  quamquam 
non  meas  ipsius  sententias  proferre  potero, 
sed  in  iis  mibi  consistendum  est,  quae  ex* do- 
ctissimorum praeceptorum,  Schoonleiiiii  et 
M arci  institutionibus  im])rimis  inibi  placue- 

runt.  Ad  hunc. usum  Rheumatismus  non 
ineptus  mihi  visus  est,  propterea  quod  in  eo 
illustrando  Schoenleinii  sententiae,  quam- 
quam aeque  hjpotheticac  ac  ceterorum  plerae- 
que,  tamen  insigni  quadam  consequentia  exposi- 
tae sunt  et  experientia  probari  videntur.  Ju- 
venilis autem  mea  imperitia  si  quid  erraverit, 
ejus  ab  aequo  judice  veniam  mihi  fore  spero. 


‘ ' DE  RHEUMATISMO. 

Rheumatismus,  rheuma,  rheuma- 
ta Igi  a jam  veteribus  medicis  (1)  notus  eodem- 
que  nomine I significatus  est.  Haec  appellatio 
cum  eorum  sententia  de  natura  morbi  con- 
grua est:  quippe  cujus  principium  in  fluido 
quodam,  quod  acre  rheumaticum  vocant, 
situm  putarent.  A qua  sententia  recen- 
tiores  recesserunt,  alii  (2),  rheumatismum 


<1)  II  ippocrat.  de  loc.  iu  hom.  lib.  sect.  IV.  p.  83. 
, Galcn.  dc  cur.  rat.  per  sanguinis  emiss.  p.  17. 

(2)  Caelius  morb.  chron.  lib.  II.  c.  7.  p.  382. 

J.  Fraiik  prax.  rned.  univers.  praecept.  parsl.  vol. 
l.  p.  253. 


7 


catarrlii  familiae  adoumerantes  , alii  (3) 
eum  .cum  arthritide  confundentes,  alii  (4)  eum 
nihil  aliud  atque  inflammationem  esse  statuen- 
tes. Veteres  autem  acre  rheumaticum  morhi 
principium  putantes  meliorem  fere  rationem 
sequi  videntur,  quam  imprimis  ii,  qui  solam 
inflammationem  agnoscunt:  et  curam  priorum 
faustiores  eventus  habuisse  experientia  docuit;, 
recentiores  autem  pro  opinione  sua  antiphlo-  ' 
gosin  adhibentes,  mox  successibus  parum  fau- 
stis ad  veterum  curam  revertendum  esse  vi- 
derunt. IVos  quidem  similem  cum  veteribus 
de  morbo  sententiam  habemus,  nisi  quod  acre? 
iilud  non  fluidum  verum,  sed  fluidum  electri- 
cum  esse  statuimus:  a quo  quum  organismum 
liberare  studemus,  etiam  cura  similis  e.st. 

CIIAUACTEIi  PHYSIOLOGICUS. 

In  constituendo  charactere  physiologico 
haec  imprimis  comprehendenda  sunt. 

1.  Sedes  affectionis  plerumque  est 

a)  in  systemate  musculari,  tendinibus,  liga-  ' 

(3)  J.  A.  Murra y de  nat.  artlirit.  disquisitio.  Cot- 
lingac  1785. 

Stoll  rat.  medend.  T.  V.  p.  465  sqq. 

P.  Frank  delect.  opusc.  mcd.  vol.  II.  p.  9 sqq. 

(4)  F.  A.  Marcus  Ent>vurf  einer  spcciellen  The- 
rapic. Atque  adeo  J.  llaimann  rlieiimaiisinos  quasi  I 
alteruu)  ordinem  inflammationum  descripsit. 

mentis,  tela  cellulosa.  Est  autem  diversa  in 
his  systematis  rheumatismi  frequentia:  saepis- 
sime atfectus  est  musculus  vasis  abundans, 
rarissime  tendines:  intermedia  sunt  tela  cel- 
lulosa subcutanea  atque  vasis  pauper  liga- 
mentosus  appar.atus : quorum  tamen  altera  sae- 
pius, iiic  rarius  allicitur.  Atque  in  universum 
frequentiae  rheumatismi  in  aliquo  sjstemate 
' eadem  ratio  est,  quae  < copiae  sanguinis  in 
eodem, 

. 4^)  Etiam  in  formationibus  muscularibus 

vel,  ut  alii  volunt,  in  musculis  inspontaneis 
rheumatismus  observatus  est,  veluti  in  musculo 
cordis,  uteri,  tractus  intestinorum  et  vesicae 
urinariae. 

Iu  nullis  aliis  organis  nostra  quidem  sententia 
rheumatismo  locus  est,  quum  eum  tam  distin- 
cte a similibus  morbis  sejunxerimus ; qui  vero 
eum  cum  illis  confundunt,  etiam  in  membra- 
nis serosis  ejus  sedem  esse  dicunt  (5). 

2.  Q^uum  primum  rheumatismus  partem  quan- 
dam  afficit,  ejus  sensibilitas  praecipue  auge- 
tur: quae  quidem  auctio  initio  semper  obser- 
vatur, mox  paraljsis  haud  raro  sequitur.  Unde 
fit,  ut  affecta  pars  quam  maxime  sensibilis  sit 
. contra  omnes,  ve!  minimas,  commutationes 

(5)  Haiinann  spcc.  Path,  u.  Therap,  Bd.  I.  p.  377. 

Vogels  Arznci>visscnscii.  Bd.  II.  c.  3.  §.  109. 

elecfricitatis  in  atmosphaera.  Adaucta  illa 
musculi  sensibilitas  doloribus  se  ostendit.  Do- 
lores trahentes,  lancinantes,  ferientes  sunt,  et 
omnino  proprii  quidam,  haud  dissimiles  sen- 
sui illi,  quem  concipimus,  si  fluidum  electri- 
citatis  apice  adducimus. 

3.  AlTectio  rheumatica  vaga  et  fugax  est. 
Saepe  in  certo  quodam  loco  oritur,  in  quo 
tamen  raro  se  continet,  quum  contra  plerum- 
que etiam  formationes  homologas  occupet. 
Atque  adeo  saepe  quasi  repentinis  saltibus  ad 
musculos  convertitur,  qui  cum  iis,  quos  pri- 
mum conceperat,  nulla  tactus  communione  con- 
juncti sunt:  aut  etiam,  quod  tamen  rarius  est, 
continuitatem  sequens  ad  musculos  affines 
transit.  Saliens  morbi  transitus  aut  a centro 
ad  peripheriam,  aut  vice  versa  fieri  solet;  aut 
in  musculis,  qui  antagonistica  ratione  sibi  of- 
ficiunt, ab  altera  parte  ad  alteram  transitio 
est,  quales  sunt  flexores  et  extensores:  cujus 
rei  exempla  in  musculis  extremitatum,  colum- 
nae vertebralis  et  exspirationis  atque  inspira- 
tionis multa  observata  sunt. 

4.  In  organis,  quae  rheumatismus  occupavit, 
hoc  characteristicum  est,  quod  secretiones  aci- 
dum continent:  atque  illud  imprimis  in  urina 
et  sudore  cernitur.  ' Apud  exanthema  istud, 
quod  in  rheumaticis  affectionibus  saepe  ut 

exitus  malus  observatur,  miliaria  dico,  fluidum 
excernitur,  quod  summo  gradu  acide  reagit. 
De  natura  acidi  in  vesicula  miliariorum  con- 
tenti, sicuti  de  acido  in  sudore  opiniones  qui- 
dem satis  multae  propositae,  accuratae  disqui- 
sitiones et  investigationes  autem  non  commu- 
nicatae sunt.  Acida  vero,  quae  in  urina  for- 
mantur, satis  illustrata  et  explicata  habemus : 
sunt  ea  acidum  uricum,  purpuricum,  roseum  (6). 

5.  Cutis,  quae  in  statu  normali  semper  elec- 
tricitatem  gignit,  modo  positivam,  modo  ne- 
gativam, modo  magna,  modo  miiiori  quanti- 
tate praesentem,  de  cujus  productione  autem 
multa  etiamnum  obscura  sunt,  in  affectionibus 
rheumaticis  nullam  prorsus  electricitatem  pro- 
creat (7).  Itaque  si,  ut  par  est,  cutem  statu 
normali  durante  conductorem  esse  statuimus, 
qui  electricitatem,  intus  productam,  ad  exter- 
num derivet;  eadem  Iioc  modo  morbose  mu- 
tata isolator  erit.  Vehemens  iste  et  proprii 
generis  dolor,  si  ad  istam  rationem  respicimus, 
ex  retentione  electricitatis  sub  cute  mox  ni- 
mis auctae,  oriri  videtur:  atque  qui  in  vehe- 
mentibus rheumatismis  saepissime  obvius  est, 
hydrops  ex  illa  ratione  pro  abnormi  explosione 
electricitatis-  habendus  esset.  Aqua  hjdropica, 


(6)  Berzclius  Thierchemie.  335. 

(7)  31ullor  Ilaiidb.  (l.PIiys.  Cobl.  1834.  Bd.  I.  i).70. 

etiamsi  certae  et  accuratae  disquisitiones  de 
ea  desunt,  tamen  procul  dubio  apud  rbeuma- 
licam  alFectionem  alias  proprietates  possidet, 
atque  in  aliis  morbis.  Accedit,  quod  apud 
homines,  quorum  cutis  nigrum  colorem  fere 
assequitur,  rlieumatismus  longe  rarior  et  mi- 
nus vehemens  est,  quam  apud  eos,  quorum 
alba  et  tenera  cutis  est.  Quae  coloris  diversi- 
tas, ut  constat,  a majori  vel  minori  accumu- 
latione pigmenti  carbonis  in  reti  malpigbio 
dependet.  Itaque  si  carbonis  facultatem  elec- 
tricitatis  ducendae  respicimus,  hac  observa- 
tione sententia  nostra,  qua  rheumatismum  ex 
nimia  electricitatis  sub  cute  retentione  oriri 
putavimus,  confirmatur,  quum  ipsum  illud  car- 
bonis pigmentum  ne  illa  retentio  esse  possit 
efficiat.  Denique  etiam  huc  pertinet,  quod  in- 
dividua sensibilia,'  si  rheumatismo  laborant, 
metalla  quaedam  tangentia  e.  g.  cuprum,  re- 
pente rigescunt. 

CHARACTER  ANATOMICUS. 

Paucae  tantum  mutationes  materiales  inve- 
niri possunt;  non  nisi  post  affectionem,  quae 
per  majus  temporis  spatium  et  insigni  gradu 
adfuerat,  tam  color,  quam  consistentia  muscu- 
lorum immutata  est.  Color  mox  insolenter 
ruber  invenitur,  modo  fuscus;  consistentia  ad- 

modum  imminuta.  In  tela  cellulosa,  sub  cute 
non  minus,  quam  intra  fibram  muscularem, 
fluidum  quoddam  observatum  est  (8).  Si  etiam 
vehementior  fuit  affectio  ejusque  tempus  lon- 
gius, cognoscuntur  musculi  atrophici;  et  im- 
mutata hoc  modo  structura  musculi,  forma  ex- 
tremitatis conversa  est:  unde  saepe  ancj^losis 
rheumatica  procreatur. 

REACTIO  UNIVERSI  ORGANISMI. 

Saepe  ad  rheumatismum  febris  accedit:  qui 
accessus  his  fere  momentis  efficitur: 

1 . Aetate : apud  juniores  enim  saepius  cum 
rheumatismo  fehris  conjungitur ; 

2.  Uniuscujusque  individualitate:  tempera- 
mentum sanguinicum,  irritabile  vasorum  sj-- 
stema  febrim ' facile  adducunt. 

3.  Intensitate  causae  morbi; 

4.  Extensione  affectionis; 

5.  Ejusdem  sede;  eadem  ratione,  qua  mu- 
sculus atque  organum,  quod  affectio  occupa- 
vit, dignius  est,  fehris  frequentia  augetur. 
Frequens  idcirco  apud  rheumatismum  orga- 
norum  respirationis  et  chjlopoetieis , rarior 
apud  rheumatismum  extremitatum  febris  inve- 
nitur ; 

6.  Eo,  utrum  nervorum  an  vasorum  pars  mu- 


(8)  Vogeis  Arzncnvisscnsch.  Bd.  II.  c.  3.  §.  109. 

«culi  a rheumatismo  occupata  sit;  etenim  apud 
rheumatismum  vasculosum  frequens  febris  est, 
rara  apud  nervosum. 

COMBINATIONES  CUM  ALIIS  MORBIS. 

Frequentes  rheumatisini  combinaliones  cum 
aliis  morbis  sunt,  inter  quas  imprimis  hae  me- 
moratu dignae  sunt: 

1.  Combinatio  cum  affectione  cataiThali 
haud  rara  est,  praesertim  quum  affectio  rheu- 
matica organum  aliquod  occupavit,  quod  ita 
constructum  est,  ut  et  membranam  mucosam 
et  musculum  contineat.  Ibi  enim  quum  catar- 
rhus  in  membranam  mucosam,  propriam  suam 
sedem,  se  conjicit,  musculus  saepe  a rheuma- 
tismo tenetur.  Unde  fit,  ut  quum  collum  rheu- 
matice affectum  sit,  catarrlius  saepe  ad  mem- 
branam mucosam  se  vertens  larjngem  vel  tra- 
cheam occupet:  quae  est  angina  rheumatica 
catarrhalis.  Item  apud  rheumaticam  musculi 
intestini  affectionem  saepe  catarrlius  in  mem- 
brana mucosa  intestini  invenitur:  quae  est 

diarrhoea  rheumatica. 

2.  Combinatio  cum  processu  erjsipelatoso  (9), 

(9)  Hunc  statum  morbosum  cum  intcliigimus,  qui 
ab  aliis  gastrico-biliosus  nominatur,  in  affectione  syste- 
matis venae  portarum  et  jecoris  consistit,  magnam  tenden- 
tiam  ad  formanda  exanthemata  ostendit  et  procreatione 
Icali  insignis  est. 

eadem  haud  rara.  Quae  si  adest,  rheumatis- 
mus speciem  gastricam  prae  se  fert,  et  una  cum 
signis  rheumaticae  affectionis  observantur,  quae 
cum  erysipelate  conjuncta  sunt;  lingua  obtecta, 
gustus  amarus,  cephaloea,  urina  erjsipelatosa. 

3.  Combinatio  cum  inflammatione;  cujus 
combinationis  duplex  est  ratio.  Aut  enim 
combinatio  interior  est,  ita  ut  alter  processus 
alterum  penetret:  qua  conjunctione  rheumaticae 
phlogoses,  quas  vocant,  oriuntur.  Sunt  istae 
insignes  vagatione  affectionis,  celeritate,  qua 
sedem  relinquunt,  facilitate  recidivae,  propria 
ratione  criseos  per  cutem,  et  proprietate  dolo- 
rum. Aut  etiam  uterque  morbus  separatim 
procedit:  namque  si  affectio  rheumatica  ad 
aliud  organum  prope  situm  transit,  quod  utpote 
neque  musculus,  neque  ligamentum  neque  tendo, 
neque  denique  tela  cellulosa  aut  formatio  mu- 
scularis, a rheumatismo  ipso  affici  non  potest; 
facillime  iii  hoc  organo  congestio  et  inde  in- 
flammatio producitur.  Itaque  musculis  ventris 
rheumatice  affectis  si  x irritatio  usque  ad  peri- 
tonaeum propagatur,  peritonitis  oritur.  Eodem 
modo  apud  rheumatismum  musculorum  pecto- 
ralium pleuritis,  musculorum  capitis  menin- 
gitis observatur.  Ilie  transitus  affectionis  rheu- 
maticae ad  inflammatoriam  imprimis  perspicue 
apud  oculum  cognoscitur:  statim  enim  con- 
junctivitis apparet,  simulae  rheumatica  affectio 
musculorum  oculomotoriorum  usque  ad  con- 
junctivam se  propagavit  (10). 

(10)  Schoenlei Ilius  aliquando,  dc  diversorum  or- 
ganorum ducendi  facultate  pro  plilogistico  morbi  pro- 

✓ 

'Praeter  has  combiiiationes,  quae  longe  gra- 
vissimae sunt,  quaedam  etiam  cum  aliis  mor<>- 
bis,  veluti  scorbuto  (11),  lijsteria  etc,  obser- 
vatae sunt:  quas  hoc  loco  omittimus. 

DIAGNOSIS. 

Nobilissima  et  propria  signa  morborum 
rheumaticorum  in  describendo  charactere  phj- 
siologico  commemoravimus.  Itaque  diagnosis 
hoc  loco  non  nisi  ea  praecipue  momenta  ante 
oculos  ponere  debet,  quibus  duo  alii  morbi, 
inflammatio  et  arthritis,  uterque  cum  nostro 
antea  saepe  confusus,  vel  certe  non  satis  ac- 
curate abeo  disjunctus,  a rheumatismo  differant. 

Ab  inflammatione,  quae  quemadmodum  cum 
rheumatismo  conjuncta  inveniatur  de  morbi 
combinationibus  disserentes  diximus , desunt 
phaenomena  productionis  acidorum  in  urina 
et  sudore;  quum  contra  urina  propriam  illam 
phlogisticam  speciem  ostendat:  desunt  etiam 
proprii  illi  dolores,  qui  uti  pulsus  electrici  af- 
ficiunt et  spontanei  oriuntur.  Apud  inflamma- 


cessu  disserens,  telam  cellulosam  isolatorem  appellat  et 
minimam  laminam  telae  cellulosae  e.  g.  inter  pleuram  et 
musculos  intercostales  apud  pleuritidem  inflammationem 
a musculis  retinere  posse  contendit.  Sed  pro  rheumatico 
morbi  processu  tela  cellulosa  bonus  ductor  est.  Propa- 
gatio rheumaticae  allectionis  e.  g.  usque  ad  pleuram  id- 
circo facile  explicatur.  Affectio  pleurae  autem  omnia 
indicia  inflammationis  praebet:  quae  inflammatio  sola  et 
sejuncta  consistit,  neque  ab  affectione  musculorum  de- 
pendens, neque  ad  eam  reagens,  nisi  quod  inde  originem 
habet.  Quam  ob  causam  membranas  serosas  non  in  or- 
ganis numerare  potuimus,  quae  rheumatismo  subjecta  sunt. 

(11)  cf.  Sydenham  opusc.  iinivers.  Scct.  VI.  c.  5. 

iionem  enim  dolores  nunquam  spontanei  pro- 
cedunt: quos  qui  pro  signo  inflammationis  ha- 
bebant erraverunt.  Inflammatum  enim  jecur 
aut  tonsilla  dolores  non'  excitat,  nisi  apud 
pressionem  alterum,  altera  apud  voratio- 
iiem  (12).  Denique  illae  formationes,  quas 
rheumatismus  occupare  solet,  haud  ita  facile 
inflammationem  admittunt:  quae  si  quando  in 
eas  incidit,  illud  certe  proprium  habet,  ut  non 
tam  vaga  sit,  quam  rheumatismum  esse  dixi- 
mus. Cum  his  omnibus  si  propria  quaedam 
inflammationis  signa  conjungimus,  veluti  com- 
positionem sanguinis,  qualitativam  et  qiianti- 
tativam  mutationem  productorum  secretionis 
et  formationem  novorum  vasorum:  vix  quis- 
quam, credo,  utrumque  processum  morbosum 
certo  distinguere  dubitabit. 

Noii  minus  processus  arthriticus  a rheu- 
matico discedit.  Gravissima  momenta  ad  di- 
stinguendum utrumque  morbum  sjmptomata 
affectionis  in  sjstemate  venae  portarum:  quae 
sjmptomata  arthritidis  propria  esse  satis  no- 
tum est;  a rheumatismo  autem  prorsus  desunt. 
Tempore  vero  excretionis  producti  pathici, 

(12)  Schocnlcinius  concedit  organum  in  statu 
inflammatorio  contra  externa  irritamenta  sensibilius  esse, 
ct  ejus  nervos  mutationem  sanguinis,  pulsationem  et  tem- 
peraturam percipere.  Dolorem  oriri,  simulae  hae  influen- 
tiae agerent.  Ad  eam  sententiam,  quam  ipse  communi- 
cavi, dolorem  a signis  inflammationum  sejungendum  esse, 
forsitan  veterc  medicorum  opinione  ductus  est,  qui  ubi- 
cunque dolor  adesset,  inflammationem  videre  sibi  vide- 
bantur. Ceterum  nervum  inflammationis  paulum  tantum 
participem  esse,  negari  nequit;  origo  saltem  et  doloris 
modus  atque  ratio  a rheumatico  prorsus  diversa  sunt. 

quod  sjstemate  venae  portarum  continetur, 
oriente  simul  febri  cum  dolorilius  trahentibus 
in  regione  sacrali,  si  per  venas,  in  articulis, 
si  per  arterias  excretio  fit;  tum  demum  utrum- 
que morbum  facile  confundere  posset,  qui  ad 
genesin  non  respiceret.  Procedente  morbo  ite- 
rum periodicitas  ejus  phaenomenorum,  certis- 
sima apparentia  apud  haemorrhoidas,  proces- 
sus eruptionis  in  cute  et  stadium  desquama* 
tionis  apud  podagram  diagnosin  certam  red- 
derent (13). 

Analysis  chemica  producti  pathici  etiamsi 
non  praecipuum  quoddam  auxilium  ad  coiifir* 
mandam  diagnosin  suppeditat,  tamen  utrum- 
que morbum  diversum  esse  argumentis  satis 
idoneis  ostendit.  De  qua  re  quae  disquisitio- 
nes factae  sint,  nimis  notum  est,  quam  quas 
accurate  commemoremus:  eodemque  modo  re- 
sultata sectionis,  quae  opinioni  illi  de  identi- 
tate utriusque  morbi  directe  contradicunt. 

Itaque  quamquam  propriam  quandam  mor- 
borum familiam  rheumatismis  effici  certissi- 
mum est,  tamen  eorum  conjunctio  cum  ar- 
thritico processu , quae  jam  dudum  ob- 


(13)  Macbride  syst.  Elnlcit.  in  die  tlieor,  u. pract, 
Arzneik.  p.  702. 

Cullen  Anfangsgr.  det  pract.  Arzneiwiss.  lld.  1. 
p.  307. 

Tode  mcd.-chir.  Bibi.  Bd.  II.  Si.  3.'  p.  14l6.* 
Lentin  iHemorab.  circa  aerem,  viiac  genus,  sanii. 
et  morb.  Clausthaliens.  Oott.  1779.  p.  122.  >• 

Th.  Winters  Bemerk.  iibcr  dic  Fehlcr,  dic  bcim 
Gebrauch  derArzneicn  begangcn  wcrdcn ; aus  dem  Engl. 
Leipzig  1776.  p.  49  sqq. 

servata  est,  prorsus  negari  nequit:  praesertim 
quum  semper  comprobatum  fuerit,  individua 
quae  in  juventute  a rheumatismis  vexata  sint, 
post  aliquot  annorum  spatium  evanescente  af- 
fectione facillime  ab  arthritide  occupari. 

AETIOLOGIA. 

Inclinationem  ad  mala  rheumatica  cutis  te- 
nera, alba  et  sensibilis  exhibet,  quae  ad  vehe- 
mentem secretionem  (sudorem)  admodum  pro- 
clivis est  aut  ubique  per  totam  extensionem, 
aut  singulis  quibusdam  locis.  Ejusmodi  cutis 
natura  plerumque  agnata  est;  neque  tamen 
haec  constitutio  rheumatica  eadem  semper  ma- 
net, sed  in  juventute  et  calidiore  anni  tempore 
potissimum  adesse  solet;  minus  saepe  aut  plane 
non  adest  serioribus  annis  et  hieme,  quibus 
secretio  per  cutem  fere  recedit.  Idcirco,  sci- 
licet quod  cutis  constitutio  ad  hanc  rem  ma- 
ximi momenti  est,  ab  emollescentia  et  corro- 
boratione plurimum  dependet,  an  quis  saepe 
a rheumatismis  occupetur,  necne.  Tum  ad 
frequentiam  morbi  hoc  praecipuum  momentum 
est,  an  individua  jam  antea  aliquoties  rheuma- 
tismo laboraverint,  quum  post  singulam  quam- 
que affectionem  proclivitas  ad  eam  mirifice  au- 
geatur. Denique  ad  interna  momenta  lae- 
siones ossium  aut  apparatus  ligamentosi  nu- 
merari possunt  (14)  j quae  si  praecesserunt, 
saepe  sine  ullo  externo  impulsu  incommodita- 
tes rheumaticae  sequuntur. 

(14)  Vogcls  Arzneiw.  Bd.  0.  c.  .3.  §§.  128  et  98. 

Ex  momentis  externis  is  atinospliaerae  sta- 
tus primo  loco  commemorandus  est,  quem 
rheumaticam  constitutionem  vocant,  scilicet  re- 
pentina temperaturae  mutatio,  imprimis  ex  ca- 
lida in  frig‘idani,  atq\ie  aeris  nimia  completio 
aqua  liquida  aut  vaporiformi,  quibus  praeci- 
pue illa  constitutio  insignis  est.  Verisiinillime 
etiam  electricitas  aeris  non  sine  magno  quo- 
dam momento  est  (15).  i|uae  quidem  con- 
stitutio rheumatica  exeunte  auctumno  frequen- 
tissima  est,  deinde  etiam  aestate  post  tempe- 
states, rarior  autem  vere. 

•Causa  occasioiialis  denique  saepissime  re- 
pentina oppressio  secretionis  per  cutem  est, 
quae  fieri  solet  nimio  et  subito  achds  motu,, 
pluvia,  aut  quibuscunque  aliis  causis. 

INCESSUS  RATIO. 

Auctumno,  aestate  et  vere  rheumatismus 
plerumque  epidemice  procedit,  faventibusqiie 
atmosphaerae  conditionibus  genius  epidemicus 
fit.  Ouemadmodum  "unusquisque  morbus  epi- 
demicus, qui  a propria  quadam  atmosphaerae 
constitutione  dependet,  iisdem  aiiris  conditio- 
nibus diutius  permanentibus  quasi  stabilis  fieri 
potest  et  deinde  etiam  commutata  illa  atmo- 
sphaerae constitutione  non  exstinguitur , sed 
aut  alias  morborum  formas  reprimit  aut  pro- 
prie modificat:  sic  etiam  rheumatica  constitu- 
tio si  nimis  longum  tempus  perduravit,  jam 
quum  atmosphaerae  illa  constitutio  evanuerit. 


(15)  Miillcr  Ilandb.  d.  Phvsiol.  Bd.  I.  p.  70. 

genium  epidemicum  repraesentare  potest.  Qni 
genius  epidemicus  rheumaticug  eo  insignis  est, 
quod  et  ipsi  rheumatismi  morborum  frequen- 
tissiini  sunt,  et  praecipue  plurimi  morbi  acuti 
cum  propriis  doloribus  in  musculis  et  articu- 
lis conjuncti  inveniuntur,  aut  statim,  aut  pro- 
cedentibus morbis,  aut  tempore  criseos,  et  ma- 
gnam inclinationem  ad  crisin  per  cutem  osten- 
dunt, quae  saepe  ut  perniciosa  miliaria  cer- 
nitur. Ex  bac  inclinatione,  quam  genius  epi- 
demicus rbeuinaticus  aliis  morbis  tribuit,  illud 
explicari  potest,  quod  eum  saepissime  epide- 
miae  exanthematum  cutis,  morbillorum,  scarlati- 
nae, variolae  etc.  sequuntur : quod  si  prognosin 
spectamus,  medico  gravissimum  esse  potest. 
Attamen  in  constitutione  atmosphaerae  muta- 
tiones fieri  possunt,  quae  tendentiam  ad  cu- 
tem rheumatismis  productam  prorsus  repri- 
munt; quo  facto  genius  exanthematicus  non 
'accedet. 

DECURSUS. 

De  morbi  diuturnitate  in  universum  nihil 
constitui  potest:  quum  quaedam  formae  per- 
acutae sint,  ut  intra  paucos  dies  cursum  finiant; 
aliae  acutae,  aliae  subacutae,  aliae  denique 
chronicae.  Acutae  autem  chronicae  fieri  pos- 
sunt, et  chronicae  usque  ad  acutas  provehi. 
Formae  chronicae  intervallis  interruptae  sunt: 
quibus  praeteritis  redeunt.  An  vero  febris  af- 
fectiones rheumaticas  comitetur,  ejusque  cha- 
racter ad  morbi  decursum  maximi  momenti  est. 

EXITUS. 

1.  Exitus  in  sanitatem.  Hic  exitus 
semper  crisibus  adducitur  aut  per  cutem  aut 
urinam,  quae  crises  quo  magis  acute  vel  chro- 
nice morbus  decurrit,  copiosiores  aut  minus 
copiosae  sunt.  Crisis  per  cutem  gravissima 
est.  Proprietates  sudoris  quales  sint,  jam  an- 
tea diximus.  Sed  tamen  plerumque  complu- 
res impulsus  necessarii  sunt  ad  crisin  com- 
plendam, et  rarissime  uno  impulsu  res  perb- 
citur.  Minus  constans,  quam  sudor,,  crisis  per 
urinam  est,  et  apud  formas  chronicas  haec 
plerumque  deest,  neque  nisi  per  complicatio- 
nem interdum  adducta,  ubi  sedimentum  simi- 
litudinem quandam  cum  arthritico  habet.  In 
morbis  acutis  sedimentum,  quod  apud  eos  fre- 
quenter observatur,  luteum  est  (^isahellgelb'). 
Praeter  has  criseos  rationes  saepe  etiam  critica 
cutis  eruptio  in  labiis  et  alis  narium  accedit: 
quae  etiam  haud  raro  in  toto  corpore  cornis 
tur,  et  optimam  prognosin  rheumatismi  prae- 
bet. A scabie,  quacum  haec  eruptio  confusa 
interdum  est,  revera  multum  dilfert.  Primum 
enim  diversa  originis  causa  est;  tum  exan- 
thema apud  nostram  eruptionem  forma  vesi- 
culae, non  papulae  invenitur,  quae  vesiculae 
non  acuminatae,  sed  globiformes  sunt,  et  in 
medio  punctum  suppurationis  non  habent;  de- 
nique exanthema  rheumaticum  non  contagio- 
sum est  et  nonnisi  unam  eruptionem  facit. 
Itaque  non  satis  accurata  fuit  appellatio  sca- 
biei rheumaticae.  Quibus  igitur  crisibus 

sanatio  adducta  est,  tamen  aliquod  per 
tempus  debilitas  et  oppressa  quodammodo  mo- 
tio musculorum  antea  laborantium  remanet,  et 
proclivitas  ad  recidivas  permagna  est.  Cer- 
tissimum indicium  morbi  non  prorsus  finiti, 
etiamsi  jam  largae  crises  intraverunt,  pulsus 
ratio  est:  quum  ejus  frequentia  aut  constans, 
aut  tantum  post  faciles  aegroti  motiones,  sem- 
per  redintegrationes  non  defuturas  ostendat; 
et  quamdiu  haec  pulsus  ratio  permanet,  me- 
dicus quoad  prognosin  cautus  esse  debet. 

‘2.  Exitus  in  sanationem  incomple- 
tam. Musculus  incipiente  morbo  in  statu  ir- 
ritabilitatis occupatus  sub  finem  totam  irrita- 
tionis excipiendae  facultatem  amittit;  et  hic  exi- 
tus ad  paraljsin  plerumque  apud  rheumatis- 
mum nervosum  observatur ; aut  musculus 
rigescit  et  rheumaticae  contracturae  oriuntur,, 
quibus  praesentibus  ossa  saepe  curvescunt  et 
deformationes  adducuntur  (1 6) : quod  non  so- 
lun?^ in  musculis  extremitatum,  sed  etiam  cer- 
vicis atque  adeo  trunci  cernitur.  Non  minus 
frequens  exitus  est  ad  bubones  (bubones  rheu- 
matici) (17). 

3.  Exitus  in  alium  morbum.  Tran- 
situs rheumatismi  ,in  inflammationem  valde 
frequens  est,  praesertim  quum  affectio,  quod 
supra  monuimus,  ad  partes  transit,  quae  a 

(16)  van  Swictcn  Comment.  in  Aph.  Boerh.  T, 
V.  p.  658. 

(17)  VogePs  Arznoiwisscnsch.  Bd.  II.  c.  3.  §.107. 

T h c d <c  n ncue  Bcmcrlf.  uiid  Erfahr.  p.  .57.  1-33.  I*. 

St  oli  rat.  med.  P.  III.  §.  L32  ct  33. 

rheumatismo  occupari  noii  possunt.  Facilli- 
mus hic  transitus  ab  iis  musculis  est,  qui  cum 
membranis  serosis  coniuncti  sunt:  cuius  ge- 
neris exempla  supra  laudavimus. 

Apud  iudividua,  quae  rheumatismo  chro- 
nico laborant,  provectiori  aetate  sunt,  heredi- 
tariam aut  constitutionalem  inclinationem  ad 
podagram  habent,  transitus  in  podagram 
evenire  potest.  Tum  affectio  characteri- 
stica  sjstematis  venae  portarum  se  ex- 
colit: quo  facto  repente  eliminatio  apparenti- 
bus podagraicis  irritationibus  sequitur.  Me- 
dicus illud  imprimis  spectare,  et  seniper  chj- 
lopoesin  accurate  inquirere  debet. 

Post  rheumatismos  nervosos  saepe  neural- 
giae oriuntur,  quae  pro  diversis  sedibus  di- 
verse nominantur:  in  extreniitatibus  ischias, 
apud  musculos  dorsales  lumbago,  in  muscu- 
lis faciei  prosopalgia  Fotliergilli. 

Tam  apud  chronicos,  quam  acutos  rheu- 
matismos miliaria  oriri  possunt,  saepissime 
vero  apud  acutos  apparentibus  his  s, ignis:  su- 
dor copiosissimus  Iit,  et  cadaverosum  (mode- 
rig)  odorem  habet,  cutis  tactu  ardens  est; 
anxietates  pectoris  oriuntur  et  in  digitis  atr 
que  pedibus . dolo]^  punctitans  (kribbehid)  sen- 
titur. Eruptio  miliariorum  deinde  paucis  ho- 
ris sequitur. 

4.  Exitus  in  mortem.  Mors  raro  so- 
lum rheumatismum  sequitur  ; sed  in  quos  mor- 
bos ipse  saepius  exire  solet,  ii,  si  mors  in- 
travit, plerumque  eam  adduxerunt.  Sic  acce- 
dente inflammatione  exitus  saepe  , lethalis  est ; 

eodeiiiquo  modo,  si  apud  rheumatismum  ner- 
vosum transitus  ad‘paraljsin  fuit,  quae  sen- 
sim ah  externis  partibus  ad  internas  propa- 
gatur; denique  etiam  apud  exitum  in  miliaria, 
siquidem  haec  recedunt,  mors  haud  rara  est. 

PROGNOSIS 

Prognosis  apud  rheumatismos  diversa  est 
pro  diversis  sede,  extensione,  vehementia, 
comhinatione,  absentia  ant  praesentia  febris 
ejusque  vehementia  et  charactere. 

1.  Individua  cum  tenera,  alba,  sensibili 
cute,  quae  facile  sudorem  emittunt,  maiori  in 
periculo  versantur,  quam  quae  cute  sicca  et 
subnigra  sunt : quapropter  sexus  muliebris 
magis,  quam  masculus. 

2.  Rheumatismi  etiam  cum  maximis  do- 
loribus donec  in  externis  partibus  manent, 
periculosi  non  sunt,  nisi  forte  vehemens  fe- 
bris inflammatoria  accedat  et  haec  adeo  ner- 
vosum vel  torpidum  characterem  ostendat. 

.3.  IWagna  affectionis  extensio  et  vehemen- 
tes dolores  ad  augendam  febrim  et  prolon- 
gandum morbum  conferunt,  et  idcirco  ma- 
gnam debilitatem  aut  maciem  relinquunt,  una 
cum  magna  proclivitate  ad  recidivas. 

4.  Combinatio  cuiuscunque  modi  est,  sem- 
per  pro  malo  indicio  habenda. 

5.  Rheumatismus  vagus  semper  dubiam 
prognosiu  praebet;  saltus  a partibus  externis 
ad  internas  periculosiores  sunt,  quam  ab  in- 
ternis ad  externas.  3Iorbus  si  in  organa  in- 

cidit,  in  quibus  inflammationem  excitat,  vitam 
in  periculum  ducere  potest. 

6.  Rheumatismi  afebriles  minori  quidem 
cum  periculo,  quam  febriles,  decurrunt j sed 
febris  ad  sanationem  completam  et  crisin  suf- 
ficientem fere  necessaria  est.  Character  fe- 
bris autem  proxime  constituit,  an  aegroto  ti- 
mendum sit,  necne.  Mala  est  febris  inflam- 
matoria, peior  etiam  nervosa.  Denique  apud 
rheumatismos  febriles  proclivitas  ad  procreanda 
miliaria  maxima  est,  et  miliaria  prognosin  ad- 
modum dubiam  rcdduut. 

THERAPIA. 

Indicatio  causalis  revera  nulla  est,  propter- 
ca  quod  originem  morbi  impedire  aut  eius 
causam  removere  non  possumus:  est  autem 
quaedam  prophjlaxis,  et  ea  quidem  summo 
gradu  ibi  instituenda,  ubi  homines  saepius 
rheumatismis  laboraverunt  et  iis  vitae  condi- 
tionibus degunt,  quibus  affectionibus  rheuma- 
ticis fere  semper  expositi  sunt.  Prophjlaxis 
duplici  ratione  institui  potest. 

1.  Cutis  contra  vim  noxiorum  momento- 
rum corroboratur;  unde  methodus  roborans 
nominata  est.  Q,uae  roboratio  lautionibus  li- 
quore, cuius  temperatura  sensim  minor  fieri 
debet,  efficitur;  initio  aqua  adhibetur,  mixta 
cum  spiritiiosis,  subcalida  (15  — 16® 
sensim  usque  ad  aquam  frigidam  descenditur 
(5  — 6°  R,);  et  denique  aqua  gelida  usurpa- 
tur. Adhibenda  autem  haec  methodus  mai- 

gnam  cnutioneiu  necessariam  facit,  iitpotc  quae 
apud  individua  cum  tenera,  ad  sudorem  pro- 
pensa cute  vehementem  eius  sensihilitatem  et 
copiosos  atque  eflrenatos  sudores  excitare 
possit. 

2.  Noxia  momenta  directe  removentur. 
Quem  finem  assequuntur  ferendis  vestibus, 
quae'  mali  caloris  ductores  sunt  et  una  con- 
tinua tritione  excitationem  electricitatis  et  se- 
cretionem cutis  aptam  reddunt.  Quam  ma- 
xime ad  hunc  finem  flanelluin  commendandum 
est,  quod  in  ipsa  cute  feratur.  Haec  metho- 
dus minus  periculosa  est  quam  methodus  robo- 
rans, et  resultatum  optimum:  estautemiiiea  insti- 
tuenda-magna' consequentia  necessaria:  ita  ut 
illa  tectio,  si  quando  eam  receperis,  neque 
aestate,  neque  noctu  deponi  debeat:  quod  si 
fieret,  certo  recidivae  inciderent. 

Indicatio  morbi  haec  respicere  debet: 

1..  Feluriin.  Si  febris  cum  morbo  con- 
juncta est,  cura  ad  ejus  characterem  aptari 
debet.  Apud  characterem  erethicum  methodus 
exspectativa,  apud  synochalem  antiphlogosis 
adhibenda  est.  Si  febris  torpidum  characte- 
rem recipit,  cura  pro  diverso  cutis  statu  di- 
versa est.’  Quae  si  sicca,  rigida,  non  secer- 
nens est,  secretio  diaphoreticis  efficienda  est: 
quo  facto  si  sudor  provenit,  febris  characte- 
rem eretliicum  accipit.  Contrari.a  fere  cura 
est  apud  colliquatioiies  cutis,  apud  parvum  et 
debilem  pulsum , et  si  vires  aegroti  semper 
minores  fiunt.  Quae  cura  in  eo  constat,  ut 
detur  aqua  chlorinica,  acidum  iiitricum  etc., 

et  lautiones  cum  aceto,  acido  muriatico  aut 
sulpburico  diluto  atque  adeo  kali  caustico 
commendentur. 

Febri  non  praesente  saepe  necessario  ar- 
tificiosa excitari  debet.  Ad  procreandam  fe- 
brim universalem  interna  et  externa  remedia 
adhiberi  possunt: 

a)  Interna:  campbora,  valeriana,  ammonia- 
cuin  etc.  Quae  remedia  falso  pro  specificis 
antirheumaticis  habita  eo  tantum  agunt,  quod 
irritando  corde  et  sjstemate  vasorum  febrim 
artificiosam  excitant.  Crisis  per  cutem  post 
aliquot  horas  proveniens  finis  adbibendorum 
iliorum  remediorum  est:  quae  propterea  non 
nisi  apud  rheumatismos  afebriles  adbibenda 
essent,  atque  ibi  adeo  admodum  caute.  < Ad 
dosin  et  electionem  remediorum  experimenta 
facienda  sunt.  Ab  lenissimo  remedio  parva 
dosi  incipi  et  usque  ad  id  procedi  debet,  ut 
post  dosin  calor  internus,  pulsus  frequens, 
mollis  et  spirans  cutis  cernantur  et  denique 
sudor  proveniat. 

b)  Externa:  vapores,  balnea  ex  vaporibus 
aquae,  praesertim  sulphuris.  Hac  ratione  item 
febris  artificiosa  procreatur j pulsus  in  balneo 
augetur  usque  ad  numerum  centum  viginti 
aut  triginta;  cutis  turgescit,  calida,  bumida 
et  spirans  fit,  et  denique  sudor  copiosus  pro- 
funditur. Balneorum  igitur  vis  praecipua  est, 
propterea  quod  febris  excitatur  et  una  topi- 
cae indicationi  obeditur : sed  non  nisi  apud  chro- 
nicos, afebriles  rheumatismos  adhibenda  sunt. 

2.  Topicam  aiTectionem.  Opera  dauda 
pst,  ut  cutis,  quae  ductor  electricitatis  esse 
desiit,  iii  pristinum  hunc  statum  redeat.  Ad 
quod  perficiendum  varia  admodum  remedia 
sunt:  tritio  cutis,  imprimis  loci  ahTecti,  ab  alio 
individuo  instituenda;  tritio  cum  lana,  flanello, 
rebus  ex  crinibus  animalibus  factis  etc. ; .fri- 
ctiones cum  ammonio,  lenimento  volatili  etc.; 
rubefacientia,  vesicantia,  aqua  fervens,  un- 
guentum et  pulvis  tartari  stibiati.  Methodus 
jam  dudum  adhiberi  solita  acupunctura  est, 
quae  non  nisi  in  partibus  externis  usurpari 
potest,  et  idcirco  apud  vehementissimas  morbi 
formas,  apud  rheumatismos  capitis,  cordis, 
uteri  adhiberi  nequit.  Non  solum  mechanice 
agere  videtur,  acus  enim  non  intruditur,  sed 
sensim  rotando  immittitur,  ne  quid  laedat,  sed 
fasciae  vasorum  et  musculorum  recedant;  sed 
etiam  praecipue  djnamice  agit  evacuatione  ele- 
ctricitatis sub  cute  accumalatae:  quod  praeter 
usus  rationem  hoc  probatur,  quod  apud  chro- 
nicos nervosos  rheumatismos  electio  metalli 
qualis  fiat  non  perinde  est. 

Ad  acupuncturam  accedit  methodus,  ex  qua 
locus  affectus  acubus  altera  argentea,  altera 
cuprea  leniter  teritur,  mox  una  cum  utraquo, 
mox  alternis.  Quum  autem  in  hac  methodo 
inter  conductorem  et  electricitatem  accumula- 
tam medium  isolans  intersit,  quapropter  vis 
praedicata  non  comprobata  sit  explicatu  fa- 
cile est. 

Denique  etiam  clectricitas  et  galvanismus 

adhibita  sunt:  de  qua  methodo  experientiae 
nondum  sufficiunt,  ut,  quicimque  casus  oria- 
tur, ei  rectum  modum  constituere  possis.  Non 
enim  utrum  positiva,  an  negativa  electricitas 
agat  perinde  est;  item  utrum  aegrotum  in 
isolatorio  electricitate  obruas , an  minores 
tantum  copias  immittas* 

VITAE  CURRICULUM. 


^ oannes  B racJit  natus  sum  Rechlinglm^ 
sii  in  Guestphalis,  ex  patre  Franc,  Bracht 
et  matre  C arolina  e gente  Jeihmann^ 
quibus  adhuc  viventibus  gaudeo^  anno  hujus 
saeculi  undecimo.  Fidem projiteor  catholicamk 
Primis  liter  arum  elementis  privatis  praece^ 
pt oribus  imbutus  sex  annos  Gymnasium  Reck^ 
linghusamim  frequentavi,  unde  testimonio  ma~ 
turitatis  donatus  Ronnam  me  contuli,  ibique 
rectore  magnifico  IU,  Gicseler  inter  cives 
academicos  receptus  a decano  spectabili  IU. 
Harle f s in  album  facultatis  medicae  inscri- 
ptus sum,  Ronnae  annum  et  sex  menses  ver- 
satus hasce  praelectiones  audivi:  Physicam 
experimentalem  apud  IU.  aMuenchow^  en- 
cyclopaediam  et  methodologiam  artis  medi- 
cae, et  physiologiam  apud  IU,  Mtieller; 
osteologiam  apud  IU.  Web  er;  anatomiam 
apud  HL  Meier;  logicen  et  psychologiam 


apud  IlL  a Calher;  miner  alogiam  apud  Hl, 
Noegger ath;  xoologiam  apud  IlL  Gold^ 
fufs;  hotanicen  apud  IlL  Tr  cvir  anus^ 
chemiam  experimentalem  apud HL  Bischo ff; 
artem  obstetriciam  apud  ML  Milian. 

Inde  ad  universitatem  Ilerbipolensem  me 
contuli,  ibique  rectore  magnijico  IlL  SeiJ'- 
fert  civibus  academicis  adscriptus  has  prae- 
lectiones audivi:  Materiam  medicam,  artem 
formulas  recipiendi,  jiharmaciam  ef  chemiam 
apud  Cei.  Itumpf chemiam  theoreticam  et 
artem  operationes  in  cadaveribus  rite  ‘insti- 
tuendi et  fascias  adligandi  ccpud  IlL  J ae- 
ger; artem  obstetriciam  theoreticam  ' cf  pra- 
cticam  apud  IlL  d^  O utreqromty  thert^iam 
et  pathologiam  specialem  apud  IlL  Schoen- 
lein  et  IlL  Marcus;  botamcen  offemalem 
apud  IlL  Ileller. 

Ilerbipoli  relicta  BeroUnum  petii,  ubi  re- 
ctore magnifico  IlLStraufs  civibus  acade- 
micis, decano  spectabili  IlL  Busch  medicinae 
studiosis  adscriptus  per  anni  spatium  frequen- 
tavi clinicum  medicum  duce  IlL  B artels ; 
policlinicum  medicum  et  chirurgicum  duce 
? Cei.  Truest e dt ; clinicum  chirurgicum  duce 
III.  Bust;  clinicum  medicum  duce  Cei.  Wolff 
Jam  vero  tentaminibus  philosophico  et  me- 
dico, atque  examine  rigoroso  coram  gratioso 
medicorum  ordine  rite  absolutis,  spero , fore 
ut  dissertatione  thesibusque  publice  defensis, 
summi  in  medicina  et  chirurgia  honores  in 
me  conferantur. 

THESES. 


1.  Synchondrotomia  prorsus  rejicienda. 

2.  Morhi  remedia  validissima, 

3.  Inter  arthritidem  et  rheumatismum  dia^ 

/ 

gnosis  certa. 

4.  Sensus  fallunt» 

